Í dag mun Harry Bretaprins hitta ömmu sína , föður sinn og bróður sinn á fjölskyldufundi . Markmið fundarins er að finna lausn á því hvernig Harry og Meghan geti stigið til hliðar . Samband bræðranna Harry og Vilhjálms hefur verið betra og keppast erlendir miðlar við að segja frá sambandi þeirra . Eru þeir báðir sagðir sárir yfir því hvernig málin hafa þróast . Heimildarmaður Us Magazine segir að Vilhjálmur hafi gert allt sem í hans valdi stóð til þess að hjálpa bróður sínum . Frá hans bæjardyrum séð hefur Harry hins vegar ekki tekið ráðum hans . Er Katrín hertogaynja einnig sögð sár . Líður henni illa yfir líðan eiginmanns síns . Katrín og Vilhjálmur eru bæði sögð hafa verið til staðar þegar Harry leið ekki vel áður en hann hitti Meghan . „ Ég hef haldið utan um bróður minn allt mitt líf og nú get ég það ekki lengur . Við stöndum ekki lengur saman , “ sagði ónefndur vinur Vilhálms að Vilhjálmur hefði sagt um málið að því er fram kemur í The Sunday Times um helgina .